# **DECIZIA ETAPEI DE ÎNCADRARE**

## Nr. xxxx din XX.05.2020

Ca urmare a solicitării de emitere a acordului de mediu adresate de **SC G.F.G. GAPA FINANCE & GUARANTIES SRL prin Găiana Cristian Iliuta,** din loc.Timişoara, str.Regele Carol I, nr.12, ap.2, jud.Timiş, înregistrată la A.P.M. Arad cu nr. 15409/4069/R/22.08.2019, în baza:

* **Legii 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Legea apelor nr. 107/1996** cu modificările şi completările ulterioare.

autoritatea competentă pentru protecţia mediului A.P.M. Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de **22.04.2020**, că proiectul PNDR **„Înfiinţare plantaţie pomicolă cu lanţ integRat procesare, desfacere, în localitatea zăbrani, jud. arad de către sc g.f.g. finance & guaranties srl”,** propus a se realiza în: amplasat în jud. Arad, loc. Zăbrani, teren extravilan cu folosinţă actuală - teren neproductiv extravilan, CF 302216, conform Certificatului de urbanism nr.1/08.01.2018 eliberat de Primăria Zăbrani, solicitare înregistrată la A.P.M Arad cu nr.3051/548/R/05.03.2020**, nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

-proiectul se încadrează în prevederile Legii nr. 292/ 2018 privind evaluarea impactului anumitor proiecte publice şi private asupra mediului, **Anexa 2 la pct. 7.** **7.** litera b) ambalarea şi conservarea produselor ~~animale~~ şi vegetale, c) proiecte de gospodărire a apelor pentru agricultură, inclusiv proiecte de irigaţii şi desecări;

- proiectul propus intră sub incidenţa prevederilor art. 54, paragraful 1 lit.a din Legea apelor nr. 107/1996, cu modificările şi completările ulterioare.

**1. Caracteristicile proiectului:**

1. **Dimensiunea şi concepţia întregului proiect:**

**Obiectul proiectului „Înfiinţare plantaţie pomicolă cu lanţ integRat procesare, desfacere, în localitatea zăbrani, jud. arad de către sc g.f.g. finance & guaranties srl”,** se doreşterealizarea următoarelor: clădire pentru depozitare, procesare, desfacere, amenajări exterioare – parcări, acees, înfiinţare plantaţie, împrejmuire, realizare drumuri, sitem de irigare cu foraj şi bazin.

Terenul pe care se construieşte se află situat în extravilan pe teritoriul administrativ al localităţii Zăbrani, pe parcela identificată cu CF302216 – 99700 mp,actual teren neproductiv.

**Proiectul prevede:**

-înfiinţarea unei ferme pomicole - plantaţii de măr şi prun în sistem intensiv ecologic în suprafaţă de 40 801 mp respectiv 39 999 mp, dotate cu sistem de irigare şi protecţie antigrindină,

-realizarea unitaţii de procesare, depozitare, condiţionare la nivelul fermei în vederea comercializării (magazin la poarta fermei prin care vor fi comercializate exclusiv propriile produse agricole),

-achiziţie de echipamente şi utilaje tehnologice necesare întreţinerii plantaţiei (tractor, atomizor, aerator de sol, remorcă transport şi remorcă împraştiat gunoi, foarfecă electrică, grapă rotativa, tocatoare resturi vegetale, echipament anti-înghet şi maşină de recoltat prune şi maşină de recoltat mere, dispozitiv de descarcare boxpaleti livada, masa de sortare a fructelor, mașina de procesat mere, cântar electronic, utilaj deshidratare, mașină de scos sâmburi la prun),

-crearea unor sisteme de irigații și infrastructură.

-împrejmuirea plantaţiei.

**Bilanţ teritorial**: suprafaţatotală a terenului este de 9950,00 mp:

|  |  |  |  |  |
| --- | --- | --- | --- | --- |
| Nr crt | Definiţie suprafaţa | | Suprafața /mp | Procent ocupare |
| Existent | | | | |
| **1** | **Suprafața teren totala- teren neproductiv** | | **99700 mp** | **100%** |
| Propus | | | | |
| 1 | Plantaţie prun | | 39999 mp |  |
| 2 | Plantaţie măr | | 40801 mp |  |
| **Suprafața plantată totală** | | | **80800 mp** | **81,04%** |
| **3** | | **Drumuri de pământ pentru aces la plantaţie** | **11133,85 mp** | **11,17%** |
| Propus construit | | | | |
| **4** | **Suprafața construită la sol hala** | | **488,71 mp** | **P.O.T =0,49%** |
| 5 | Suprafața construită desfasurată | | **551,18** | **C.U.T =0.005** |
| Propus amenajari pentru irigaţii | | | | |
| 6 | Canale irigaţii | | 2864,75 mp |  |
| 7 | Balta pentru irigaţii- rezervă apă | | 1111,66 mp |  |
| **Propus amenajari irigaţii** | | | **3976,41** | **3,99%** |
| 8 | Alei auto | | 1027,85 mp |  |
| 9 | Alei pietonale | | 119,87 mp |  |
| 10 | Suprafață platforma utilaje agricole | | 306 mp |  |
| **Suprafaţă totală platforme** | | | **1453,72 mp** | **1,46%** |
| Propus – suprafața zona verde | | | | |
| **11** | **Zona verde amenajată** | | **1847,31 mp** | **1,85%** |

**Alte obiective propuse în realizarea proiectului:**

-foraje pentru alimentare cu apă în scop igienico sanitar şi tehnologic.

-bazin vidanjabil impermeabil pentru colectarea apelor uzate cu capacitatea de 10 mc.

**Prin proiect se vor achiziţiona:**

-utilaje agricole (încarcator big-bag, distribuitor îngrasaminte, mixer, maşină de umplut ghivece, bandă transportoare, curbe motorizate, sistem de irigare mobil, tractor, remorci, plug, stivuitor, freze, maşină de ambalat plante, tocatoare, etc).

**Accesul** pe teren se face din drum judeţean DJ792.

**Amplasamentul propus se învecinează**:

- la nord zonă de stufăriș, canalul Hnc 887,

- la est canal HCN 886 și Fn 879,

- la vest: zona de tufăriș,

- la sud: drumul de exploatare De 914, terenuri arabile.

**Alimentarea cu apă şi evacuare ape uzate:**

- realizare două foraje: F1 pentru irigaţii cu adâncimea de 40 m şi F2 pentru utilizare în scop igienico – sanitar şi tehnologic (hală procesare) cu adâncimea de 75 m.

Necesar estimat: angajati: 60 l/zi x 15 persoane; spălare tăvi: 50 l/zi; spălare fructe şi lăzi: 200 l/zi; igienizare spaţii: 0,2l/mp x 250 mp.

- bazin de irigaţii cu capacitate de 1667 mc, de unde apa va fi preluată prin stația de pompare care va trimite apa prin conducte PVC în sistemul de irigații sau în bazinele de preparare soluții fertirigare.

- pentru preluarea apelor uzate menajer de la grupurile sanitare și vestiare se realizează o reţea de incintă care se va deversa într-o fosă septica ecologica. Apa rezultată de la fosă se va deversa în doua puţuri de drenaj. Volumul total al fosei septice ecologice este de 2100 litri.

-apele pluviale provenite de pe parcaje se vor infiltra în sol fiind preepurate prin separator de produse petroliere corespunzător dimemnsionat,

- pentru preluarea apelor pluviale de pe acoperișul clădirii se va realiza o rețea de canalizare pluviale, ce va transporta apele colectate spre bazinul de retentie a apelor pentru sistemul de irigat. Apa în exces se va evacua în canalul de desecare Hcn 887, prin intermediul unei conducte de preaplin și a unei guri de vărsare.

**Incalzirea spatiilor** din zona de deservire şi producţie se realizeaza cu centrală electrică de 35-45 kW, prepararea apei calde cu boiler.

**b) Cumularea cu alte proiecte existente şi/sau aprobate:**

- proiectul se afla în extravilanul localităţii Zăbrani pe un teren neproductiv în zonă cu funcţiuni agricole, horticole.

**c) Utilizarea resurselor naturale, în special a solului, a terenurilor, a apei şi a biodiversităţii**,

- în etapa de realizare a lucrărilor se vor utiliza agregate minerale la construcţia halei şi la împrejmuiri, platform, circulaţii, organizare de şantier etc., cu impact redus asupra mediului. La punerea în funcţiune se va utiliza apa pentru irigare.

- alimentarea cu apă va fi asigurată din foraje - F1 pentru irigaţii cu adâncimea de 40 m şi F2 pentru utilizare în scop igienico – sanitar şi tehnologic (hală procesare) cu adâncimea de 75 m, cu electropompă (conform Avizului de gospodărirea apelor C 20/15.04.2020, emis de către AN Apele Române – Administraţia Bazinală de Mureş,

**d) Cantitatea şi tipurile de deşeuri generate/gestionate**

Toate deşeurile generate în perioada de realizare a proiectului cât şi de folosinţă a obiectivului, vor fi colectate selectiv şi predate firmelor de specialitate pe baza contractelor încheiate cu acestea.

**În etapa de execuţie** a proiectului este posibil să se genereze următoarele tipuri de deşeuri:

- deşeuri municipale amestecate (deșeuri menajere);

- deșeuri reciclabile: ambalaje de hârtie-carton, ambalaje de materiale din lemn;

- deșeuri de materiale de construcții fără conținut de substanțe periculoase: lemn, cărămizi, materiale plastic, etc;

- metale fier şi oţel (inclusiv aliajele lor);

- cabluri fără conținut de substanțe periculoase;

- pământ şi pietre fără conținut de substanțe periculoase;

**În faza de funcționare a obiectivului**, deșeurile rezultate se încadrează în urmatoarele categorii:

- ambalaje de hârtie-carton;

- ambalaje de materiale plastice;

- ambalaje rezultate de la produsele pentru protecţia plantelor;

- deșeuri vegetale.

e**) Poluarea şi alte efecte negative**; – în perioada de execuţie, temporar, se vor produce emisii de praf din surse mobile, inclusiv zgomot, dar fără impact semnificativ

În etapa de execuţie a proiectului, principalii poluanti ai solului proveniti din activitătile de constructie sunt:

-produse petroliere care pot ajung în sol ca urmare a unor pierderi accidentale datorate unor defecțiuni tehnice,

-pulberi în suspensie şi sedimentabile provenite din activitătile de execuţie a lucrărilor de construcție şi de la materialele de construcțe utilizate,

-emisii provenite de la arderea carburanților în motoarele unor utilaje (CO, NOx, SO2); gaze de eşapament provenite de la utilajele/mijloacele de transport implicate în activitatea de construcție,

Materialele folosite la realizarea lucrărilor sunt materiale nepoluate (agregate naturale, geomembrană) și nu vor ocupa suprafețe noi de teren.

În etapa de funcţionare a proiectului, principalii poluanți pot fi:

- apele uzate fecaloid menajere,

**Sursele de impurificare ale atmosferei**, caracteristice perioadei de construire, sunt:

În perioada de execuție **sursele de poluanţi pentru aer:**

* pulberi în suspensie și sedimentabile provenite din activitătile de executie a lucrărilor de construcție proiectate și de la materialele de construcții utilizate,
* gaze de eşapament provenite de la utilajele/mijloacele de transport implicate în activitătile de construcții proiectate.

În perioada de funcționare **sursele de poluanţi pentru aer:**

* eventuale mirosuri ce pot rezulta de la fertilizarea cu gunoi de grajd (de la fertilizări organice).

În perioada de realizare a lucrărilor, **zgomotul** va fi dat de activităţile autoutilajelor şi echipamentelor necesare executării lucrărilor, dar acesta se va resimţi pe perioade scurte de timp.

**Dacă se vor respecta condițiile de implementare ale planului, nu se vor depăși limitele de calitate ale factorilor de mediu.**

**f) Riscurile de accidente majore şi/sau dezastre relevante** pentru proiectul în cauză, inclusiv cele cauzate de schimbările climatice, conform informaţiilor ştiinţifice:

* se vor fi utilizate produse pentru protecţia plantelor recomandate pentru cultură biologică, iar dacă se vor folosi substanţe periculoase, acestea nu se vor stoca în cantităţi mari, ca urmare activitatea nu se va încadrează sub incidenţa Legii 59/2016.

**g) Riscurile pentru sănătatea umană** - având în vedere natura activității ce urmează a se desfășura după implementarea proiectului, potrivit informțiilor furnizate, acesta nu va afecta sănătatea umană dacă vor fi respectate condițiile de implementare a proiectului, iar distanţa

până la zona de locuinţe cea mai apropiată este de cca. 1.5 km - localitatea Zăbrani.

* Direcţia de Sănătate Publică a Judeţului Arad a emis Notificarea de asistenţă de specialitate de sănătate publică sub nr.936-937/14.08.2018.

**2. Amplasarea proiectului**

1. **utilizarea actuală şi aprobată a terenului**

* folosinţă actuală teren neproductiv cu suprafaţa totală de 99700 mp, conform cu Certificatul de Urbanism nr.1/08.01.2018 eliberat de Primăria Zăbrani,
* terenul este situat în extravilan pe teritoriul administrativ al localităţii Zăbrani, pe parcela identificată cu CF302216.

1. **bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**

* organizare de şantier, respectiv execuţiile se vor desfasura numai în limitele parcelei,
* prin specificul lor, aceste lucrării nu vor afecta negative biodiversitatea, solul, apa din zonă.

1. **capacitatea de absorbţie a mediului natural, acordându-se o atenţie specială următoarelor zone**

* zonele umede, zone riverane, guri ale râurilor – proiectul nu este amplasat în zone umede, zone riverane sau guri ale râurilor,
* zonele costiere şi mediul marin – proiectul nu este amplasat în zonă costieră,
* zonele montane şi forestiere – proiectul nu este amplasat în zonă montană sau cu vegetație forestieră,
* arii naturale protejate de interes naţional, comunitar, internaţional – proiectul nu este amplasat în arii natural protejate de interes național, comunitar sau internaţional,
* zone clasificate sau protejate conform legislaţiei în vigoare cum sunt: zone de protectie a faunei piscicole, bazine piscicole naturale si bazine piscicole amenajate etc.– proiectul nu este amplasat în zone clasificate sau protejate,
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu sunt informaţii referitoare la depăşirea standardelor.
* zonele cu o densitate mare a populaţiei – proiectul se situează în extravilanul localităţii, la distanţă de cca 1,5 km faţă de localitatea Zăbrani,
* peisaje şi situri importante din punct de vedere istoric, cultural sau arheologic – nu sunt în zonă.

**3. Tipurile şi caracteristicile impactului potenţial**

**a) importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată;

- proiectul se va realiza pe terenuri cu suprafaţa totală de 99700 mp, zona de impact va fi limitată exclusiv la amplasamentele luate în studiu, iar impactul va fi redus în condiții normale de funcționare.

**b) natura impactului**

În perioada de execuție a proiectului impactul asupra factorilor de mediu va fi redus, sursele de poluare fiind lucrările propuse prin proiect, menţionate la punctul I.1.e.

În perioada de funcționare:

* apele uzate igienico sanitar şi tehnologic vor fi colectate într-un bazin vidanjabil și vor fi eliminate prin intermediul unui operator autorizat pentru preluarea și transportul apelor uzate menajere, apa uzată fiind mai apoi epurată prin intermediul unei stații de epurare autorizate,
* deşeurile vor fi colectate pe categorii în vederea reciclării, deşeurile vegetale se vor compostate, iar deşeurile menajere se vor elimina prin intermediul operatorilor de salubritate autorizați,

- poluările accidentale pot fi evitate prin gestionarea atentă atât a substanțelor și materialelor folosite, cât și a deșeurilor de ambalaje ce vor rezulta de la aceste produse,

**c) natura transfrontalieră a impactului**

- proiectul nu intră sub incidența Convenției privind evaluarea impactului asupra mediului în context transfrontier și nu se regăsește în anexa nr. I – „Lista activităților propuse” din Legea nr. 22/2001;

**d) Intensitatea şi complexitatea** **impactului**

- redusă în cazul respectării tuturor măsurilor prevăzute, având în vedere argumentele menţionate la pct. 1 şi 2;

**e) Probabilitatea impactului**

- în perioada de execuţie a proiectului impactul lucrărilor asupra factorilor de mediu va fi temporar;

- în perioada de funcţionare impactul asupra factorilor de mediu va fi redus, conform datelor furnizate prin proiect;

**f) Debutul, durata, frecvenţa şi reversibilitatea preconizate ale impactului**

- impact redus, în perioada de execuţie, respectiv de funcţionare;

**g) Cumularea impactului cu impactul altor proiecte existente şi/sau aprobate** –

- nu sunt alte proiecte în zonă care ar putea duce la cumularea efectelor și nu se impun măsuri suplimentare de reducere, față de condițiile de realizare a proiectului; cumularea investiției propuse cu proiectele din vecinătatea amplasamnetului propus nu va amplifica impactul asupra mediului și nu se impun măsuri suplimentare de reducere, față de condițiile de realizare a proiectului.

1. **Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu se implementează în arie naturală protejată.

**III. Motivele pe baza cărora s-a stabilit că nu este necesitatea efectuarea evaluării impactului asupra corpurilor de apă sunt următoarele:**

-Ca urmare a impactului redus a fost emis Avizul de gospodărire a apelor nr. 20/15.04.2020, emis de cătere AN Apele Române – Administraţia Bazinală de Mureş.

-Realizarea proiectului nu influenţează negativ zona conform cu acordul de principiu nr.14/15.02.2018 eliberat de A.N.I.F. Arad.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

**Măsurile pentru diminuarea poluării aerului sunt:**

**În perioada de construcţie:**

* folosirea utilajelor/mijloacelor de transport silenţioase, performante și adecvate, care să respecte normele Euro,
* verificarea periodică a stării tehnice a utilajelor și mijloacelor de transport;
* stropirea periodică a căilor de acces, în vederea reducerii poluării cu praf;
* folosirea prelatelor este indicată si pentru protectia temporară a unor depozite de materiale (agregate, ciment etc) de actiunea vântului;
* folosirea autobasculantelor acoperite cu prelată pentru transportul materialelor pulverulente, susceptibile antrenării/spulberării de vânt;
* scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă.

**În perioada de funcţionare:**

- dacă se utilizează ca fertilizant gunoi de grajd, transportul se va face numai pe drumuri de exploatare agricole, evitându-se pe cât posibil traversarea localității.

**Măsuri pentru diminuarea poluării solului şi apelor:**

În perioada de construcţie:

-eliminarea pericolului infestării solului cu produse petroliere, prin luarea de către constructor a tuturor măsurilor necesare pentru întreţinerea corespunzătoare a utilajelor,

-se recomandă ca zona de staţionare a utilajelor, să se prevadă cu material absorbant (nisip, rumeguş), pentru a prevenii infiltraţiile materialelor poluante în sol,

-verificarea stării tehnice a utilajelor și mijloacelor de transport, semnalizări și marcaje de circulatie, alimentarea cu carburanți şi reparații în spații special amenajate situate înafara şantierului,

-alimentarea cu carburanţi a utilajelor se va face la unităţi autorizate,

-utilajele şi mijloacele auto folosite nu se vor spăla în zonele de lucru, doar la societăţi autorizate în acest scop,

-spaţiile de depozitare a gunoiului de grajd trebuie amenajate la cel puţin 100 m faţă de canale sau alte corpuri de apă, şi la o distanţă de minim 50 m faţă de locuinţe şi de sursele de apă potabilă,

-vor fi amplasate toalete ecologice, care vor fi igienizate periodic, de catre firme specializate, pe baza de contract încheiat prin grija beneficiarului

**În perioada de funcţionare:**

-pe amplasament unde se va amplasa hala, evacuarea apelor uzate igienico-sanitar şi tehnologic, se face în bazin vidanjabil impermeabilizat.

-este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol,

-[utilizarea în procesul de igienizare și dezinfecție a unor produse cu grad de  ridicat de biodegradabilitate](https://www.google.com/search?rlz=1C1GCEU_enRO849RO849&q=utilizarea+detergentilor+si+produselor+pentru+igienizare+cu+grad+de+biodegradabilitate+ridicat&spell=1&sa=X&ved=0ahUKEwj5uPyst4njAhUqMuwKHcLIDUsQBQgvKAA) care să respecte prevederile Regulamentul (CE) nr. 48/2004 al Parlamentului European și al Consiliului din 2004 privind detergenții.

**Măsuri de diminuare a impactului ca urmare a generării deşeurilor:**

În perioada de construcţie:

-deșeurile generate în perioada de execuție a lucrărilor de construcție proiectate sunt deșeuri care pot fi valorificate prin societăţi autorizate (deșeurile de ambalaje, deșeuri metalice, etc),

-pentru asigurarea unui nivel de protectie adecvat pentru om si mediu, reviziile tehnice ale utilajelor/mijloacelor de transport utilizate în perioada de construire (schimburile de ulei, înlocuirea filtrelor de ulei, lichidului de frână, antigelului, înlocuirea acomulatorilor uzati, anvelopelor uzate etc) se vor realiza în ateliere service specializate autorizate şi **nu** în organizarea de şantier.

-deșeurile municipale amestecate se vor elimina prin agenți economici autorizați specializați în salubrizare,

-evacuarea ritmică a deșeurilor din zona de generare, în vederea evitării formării de stocuri și amestecării diferitelor tipuri de deșeuri între ele,

-alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri,

-transportul tuturor deșeurilor se va face cu mijloace de transport etanșe și acoperite, astfel încât să se evite scurgerea sau împrăștierea deșeuri pe drumurile publice,

-se vor respecta prevederile H.G. nr. 1061/2008 privind transportul deșeurilor periculoase și nepericuloase pe teritoriul României, se interzice abandonarea deșeurilor pe traseu și/sau depozitarea în locuri neautorizate;

-este interzisă depozitarea temporară a deșeurilor, în alte locuri decât cele specialamenajate pentru depozitarea acestora; toți angajatii vor fi instruiți în acest sens,este interzisăincinerarea deseurilor pe amplasament;

-este interzisă depozitarea temporară a deşeurilor, în alte locuri decât cele special amenajate pentru depozitarea acestora; toti angajaţii vor fi instruiţi în acest sens.

În perioada de funcţionare:

-deșeurile produse se vor colecta separat, pe categorii, astfel încât să poată fi preluate și transportate în vederea depozitării conform criteriilor prevăzute în Ordinul MMGA nr.95/ 2005 sau în vederea unei eventuale valorificări; se vor asigura facilități de depozitare, care va consta în construirea unei platformă betonată destinată colectării selective a deșeurilor menajere,

-deșeurile care se vor valorificate prin intermediul unor societăţi autorizate sunt deșeurile de ambalaje din hartie, ambalaje din lemn (europaleți), carton și plastic,

-depozitarea gunoiul de grajd, în vederea fertilizării culturii se va face doar pe platformă betonată destinată stocării acestuia, respectând astfel prevederile Ordinului ministrului mediului şi gospodăririi apelor nr. Ordinul nr. 1182 din 22 noiembrie 2005 privind aprobarea Codului de bune practici în fermă,

-deșeurile vegetale vor fi colectate în vederea compostării,

Programului cadru de acţiune tehnic pentru elaborarea programelor de acţiune în zone vulnerabile la poluarea cu nitraţi din surse agricole,

-vor fi respectate condiţiile impuse de O.S.P.A. şi Direcţia Agricolă, referitoare la întocmirea Studiilor agrochimice şi a Planurilor de fertilizare anuale,

-este interzisă aplicarea îngrăşămintelor pe terenurile agricole când sunt saturate cu apă, inundate, îngheţate sau acoperite cu zăpadă,

-este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane,se va respecta Codul de bune practici agricole pentru protecţia apelor împotriva poluării cu nitraţi din surse agricole, aprobat prin Ordinul comun nr. 1.282/1.270 din 2005 al M.M.G.A. şi al M.A.P.D.R, cu modificările şi completările ulterioare,

-apele tehnologice provenite de la procesarea fructelor vor fi decantate înainte de colectarea în bazinul vidanjabil.

**Măsuri de diminuare a impactului asupra populației şi sănătății populației:**

În perioada de construcţie: pentru prevenirea sau reducerea poluării așezărilor umane din zona limitrofă proiectului, a drumurilor de acces spre/dinspre zona de lucru este necesară acoperirea cu prelate a basculantelor pe timpul transportului materialelor și restrictionarea vitezei autobasculantelor.

În perioada de funcționare: se va asigura aplicarea corespunzătoare a fertilizărilor cu dejecții animaliere, urmărindu-se aplicarea acestora când direcția predominantă a vântul nu va fi înspre așezările umane, pentru a diminua răspândirea eventualelor mirosuri dezagreabile, care ar putea crea disconfort populației din zonă.

**Măsurile şi condiţiile de realizare a proiectului în vederea protecției apei:**

Apele pluviale convenţional căzute pe suprafața clădirilor şi suprafeşele pietruite se scurg gravitațional, infiltrându-se în sol, iar încărcarea acestora ape cu poluanți trebuie să se încadreze în NTPA 001/2005 din HG nr. 188/2002 privind condiţiile de descărcare în mediul acvatic a apelor uzate, cu modificările şi completările ulterioare;

Apele tehnologice provenite de la hala de procesare a fructelor trebuie să se încadreze în NTPA 002/2005 din HG nr. 188/2002 privind condiţiile de descărcare în mediul acvatic a apelor uzate, cu modificările şi completările ulterioare;

Condiţiile impuse prin Avizului de gospodărirea apelor nr. 20/15.04.2020, emis de cătere AN Apele Române – Administraţia Bazinală de Mureş:

- în fazele de şantier se vor ultiliza toalete ecologice, în etapa de dezvoltare bazin vidanjabil,

**Măsurile şi condiţiile de realizare a proiectului în conformitate punctul de vedere emis de Direcţia de Sănătate Publică a Judeţului Arad şi Notificarea de asistenţă de specialitate de sănătate publică** nr. 936-937/14.08.2018 ,,Investiția propusă este în concordanță cu legislația națională privind condițiile de igienă și sănătate publică”, distanţa din localitatea Zăbrani este de 1,5 km față de amplasamentul propus şi Notificarea pentru siguranţa alimentelor nr.11105/21.06.2018 emisă de **DSVS Arad**.

**Documentaţia conţine:**

* Notificarea nr. 3051/548/R/05.03.2020,
* Certificatul de Urbanism nr.1/08.01.2018 eliberat de Primăria Zăbrani,
* Planşe anexe la Certificatul de urbanism,
* OP nr.10/18.03.2020 privind tariful de mediu privind etapa de încadrare a proiectului în procedura de evaluare a impactului asupra mediului,
* OP nr.111/03.03.2020 privind tariful de mediu,

- Decizia etapei de evaluare iniţială nr. 3382 din 13.03.2020,

- Memoriu de prezentare,

- Adresa nr.3922/26.03.2020 înaintere memoriu de prezentare către membrii CAT,

- Punct de vedere – planşă, eliberată de CFM Biodiversitate,

- Procesul verbal nr. 4883/22.04.2020 şi Lista de control întocmite în baza şedinţei Comisiei de Analiză Tehnică,

**Actele/avizele emise de autorităţile implicate:**

- Extras de Carte Funciara: CF302216,

- Notificările nr. 936-937/14.08.2018 emise de către DSP a judeţului Arad,

- Punct de vedere nr. 1351/DM/19.03.2020, emis de cătere AN Apele Române – Administraţia Bazinală de Mureş,

- Aviz de Gospodărire a Apelor nr. 20/15.04.2020, emis de cătere AN Apele Române – Administraţia Bazinală de Mureş,

- Acord de principiu nr.14/15.02.2018 eliberat de A.N.I.F. Arad,

- Notificare pentru siguranţa alimentelor nr.11105/21.06.2018 emisă de către DSVA Arad.

- Punct de vedere nr.1129/16.04.2020 emisă de către Direcţia pentru Agricultură Arad,

- Punct de vedere nr.11764/21.04.2020 emisă de către GNM Arad.

**Informarea şi participarea publicului la procedura de reglementare:**

- Anunţ public privind depunerea solicitării de emitere a acordului de mediu afişat pe site-ul APM Arad în data de 27.03.2020,

- Anunţ public privind depunerea solicitării de emitere a acordului de mediu publicat în cotidianul "Glasul Aradului" din 30.03.2020,

- Anunţ public privind decizia etapei de încadrare publicat în cotidianul Glasul Aradului, din 12.05.2020,

- Anunţ public privind publicarea proiectului Deciziei etapei de încadrare, afişat pe site-ul APM Arad în data de 14.05.2020.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă - conform art.16,(4) In cazul în care intervin elemente noi, necunoscute la data emiterii actelor de reglementare, sau se modifică condițiile care au stat la baza emiterii lor, autoritatea competenta decide, după caz, pe baza notificării titularului, prevăzuta la art. 15 alin. (2) lit. a), menținerea actelor de reglementare sau necesitatea revizuirii acestora, informând titularul cu privire la aceasta decizie,

Potrivit HG 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, **ART. 8 “(2)** Agenţiile judeţene pentru protecţia mediului au următoarele atribuţii principale:

**ii)** urmăresc îndeplinirea cerinţelor legislaţiei de mediu din actele de reglementare emise şi, în cazul constatării unor neconformităţi, iau măsurile care se impun, potrivit competenţelor stabilite de legislaţia în vigoare;”.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.

Prezentul act nu exonerează de răspundere proiectantul şi constructorul în cazul producerii unor accidente în timpul execuţiei lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii.

Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

La finalizarea investiţiei titularul proiectului/activităţii are obligaţia de a notifica Agenţiei pentru Protecţia Mediului Arad pentru întocmirea Procesului-verbal de verificare a condiţiilor impuse prin prezenta decizie, în conformitate cu prevederile art. 43 alin (3) din Legea nr. 292/2018 și să solicite înainte de începerea activității emiterea autorizației de mediu.

Prezenta decizie conține unsprăzece (11) pagini și a fost redactată în două (2) exemplare originale.

**DIRECTOR EXECUTIV,**

**Dana Monica DĂNOIU**

Şef Serviciu A.A.A. Adina **ORĂŞAN**

Întocmit, Carmen **MICU**

Sef birou C.F.M. Nicoleta **POTREA**

Întocmit, Cătălin **BRĂTIAN**